Diari Oficial de la Generalitat Valenciana


Sumari del DOGV 4280, del 27-06-2002 (2002/6178)

ORDRE de 21 de maig de 2002, de la Conselleria de Cultura i Educació, per la qual es modifica l'autorització del centre docent britànic a Espanya anomenat British School of Alzira, d'Alzira (València).
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/6178


Data del document
:   21-05-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alzira
    * ensenyament privat

ORDRE de 21 de maig de 2002, de la Conselleria de Cultura i Educació, per la qual es modifica l'autorització del centre docent britànic a Espanya anomenat British School of Alzira, d'Alzira (València). [2002/X6178]
  
L'expedient ha iniciat pel representant de la mercantil Ciudad de Alzira British School, SL., en sol·licitud de modificació de l'autorització del centre britànic per a alumnat espanyol i estranger denominat British School of Alzira, d'Alzira.
  
Hi ha en l'expedient dos certificats del british Council, on consta l'autorització plena britànica des de Nursery fins a Year 4, i temporal des de Year 5 fins a Year 6, en els termes que esta mateixa orde arreplega.
  
De l'informe favorable de la Inspecció Educativa es desprén el compliment del que establixen els articles 10 i 12 del Reial Decret 806/1993, en relació als ensenyaments i professorat de llengua i cultura espanyoles i de la llengua pròpia de la Comunitat Valenciana.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.93), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització al centre docent britànic denominat British School of Alzira, d'Alzira, en els termes i condicions que s'indiquen:
  
Centre: BRITISH SCHOOL OF ALZIRA
  
Codi: 75007527
  
Domicili: Carretera Alzira-Tavernes, km, 12
  
Localitat: Alzira
  
Província: València
  
Titular: Ciudad de Alzira British School, SL
  
Ensenyaments autoritzats: Currículum nacional d'Anglaterra i País de Gal·les
  
Té caràcter definitiu des del curs Nursery (2 anys) fins a Year 4 (9 anys). Amb càracter temporal fins al 31 de desembre del 2002, des de Year 5 (10 anys) fins a Year 6 (11 anys). A partir d'esta data, el manteniment de l'autorització dependrà dels resultat de la inspecció britànica posterior.
  
Capacitat total del centre: 384 llocs escolars.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que es disposa en l'article 11 i la disposició transitòria segona del Reial Decret 806/1993.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des del sendemà de la notificació o publicació, segons corresponga.
  
València, 21 de maig de 2002
  
El conseller, p.s.r. (art. 4.1 del Decret 111/2000,
  
DOGV núm. 3798, de 21 de juliol), la subsecretària,
  
CARMEN NÁCHER PÉREZ